# Llista de meravelles del Freeciv

Al Freeciv, les meravelles són edificis espacials que tan sols pot construir un jugador i que sovint donen un impuls a la civilització sencera. N'hi ha que, com les Piràmides, serveixen perquè les ciutats creixin més ràpid i d'altres, com la Companyia Comercial A. Smith, que redueixen les despeses econòmiques.
Aquí sota hi ha una llista de les meravelles ordenades alfabèticament:
* Acadèmia militar de Sun Tzu: Crea casernes a totes les ciutats, és a dir, qualsevol unitat creada a una ciutat obté el primer nivell de veterania.
* Ambaixada de Marco Polo: El jugador que construeix aquesta meravella té ambaixades amb tots els jugadors, i té accés a dades com el govern, peces d'or, o tecnologies d'altres jugadors.
* Capella de Miquel Àngel: Construeix catedrals a totes les ciutats, o sigui, fa tres ciutadans contents. Amb la tecnologia Teologia se n'incrementa l'efecte, el Comunisme el redueix.
* Catedral de J. S. Bach: Converteix dos ciutadans contents a totes les ciutats. Requereix la tecnologia Teologia.
* Colós: A la ciutat on es construeix el Colós totes les caselles amb almenys un punt de comerç el comerç augmenta en un.
* Companyia Comercial A.Smith: Tots els edificis que gastin un punt de manteniment no gasten res, i serveix per a totes les ciutats. Si gasten més d'un punt de manteniment no serveix.
* Croada del Rei Ricard: A tots els quadres del voltant de la ciutat on es construeix s'augmenta en un la producció. Es fa obsolet amb la tecnologia Robòtica.
* Cura del càncer: La Cura del càncer converteix a feliç un ciutadà infeliç.
* Estàtua de la Llibertat: Permet canviar de govern sense passar per l'anarquia i sense gastar cap torn.
* Expedició de Magallanes: Dóna dos punts de moviment a totes les unitats marítimes. Requereix la tecnologia de navegació i la ciutat on es construeix ha de connectar amb l'oceà.
* Facultat d'Isaac Newton: Augmenta en un 100% la producció de ciència a totes les ciutats que tinguin una Universitat (que requereix Biblioteca).
* Far: Totes les unitats marítimes guanyen un punt de moviment i perden el risc d'enfonsar-se a alta mar. A més totes les unitats marítimes construïdes surten veteranes.
* Gran Biblioteca: La civilització que construeix la Gran Biblioteca obté els avenços que tinguin dues o més civilitzacions. Es fa obsolet amb l'electricitat.
* Gran Muralla: Crea una muralla a totes les ciutats que tingui la civilització que l'ha construït.
* Jardins Penjants: Fa feliç un ciutadà a totes les ciutats. A la ciutat on es construeix fa dos ciutadans feliços més (fent un total de tres).
* Nacions Unides: Totes les teves unitats recuperen dos punts de vida extra per torn.
* Observatori del Copèrnic: L'Observatori del Copèrnic augmenta la ciència de la ciutat on es construeix en un 100%.
* Oracle: L'oracle converteix dos ciutadans descontents a contents a totes les ciutats que tinguin un temple construït.
* Piràmides: Les Piràmides fan l'efecte del graner, o sigui, cada cop que una ciutat creixi, el menjar acumulat de la ciutat estarà mig ple.
* Presa de Hoover: És com una central hidroelèctrica a totes les ciutats, és a dir, redueix la contaminació i augmenta la producció de les fàbriques en un 75%.
* Programa Apollo: El mapa del món es torna visible per al jugador que l'ha construït, i tots els jugadors poden iniciar la carrera espacial i fer el coet sempre que tinguin les tecnologies necessàries.
* Programa SETI: Augmenta en un 100% la producció de ciència de totes les ciutats que tinguin construït un laboratori de recerca.
* Projecte Manhattan: Requereix la tecnologia de fissió nuclear i permet a totes les civilitzacions construir míssils nuclears sempre que tinguin la tecnologia de míssils.
* Taller de Leonardo: Millora una unitat obsoleta cada torn (per exemple, de creuer a creuer AEGIS). Es fa obsolet per la tecnologia automòbil.
* Torre Eiffel: Sempre que la reputació d'un jugador baixi, si té la Torre Eiffel construïda, recuperarà la reputació més ràpidament.
* Viatge de Darwin: Ja que és un gran descobriment científic, aconsegueixes dues tecnologies en un sol torn.
* Votació femenina: Fa com una comissaria a totes les ciutats, o sigui, redueix els ciutadans infeliços, 2 en el govern democràcia i 1 en república.
    Plantilla:Mida

## Referències

* ↑ Meravelles
* ↑ Manual de joc

## Enllaços externs

* Meravelles